Oom Gert en die 'sex shop' ... deur Robelle | Bydraes | Woes - Kreatiewe platform vir Afrikaans
Titel: Oom Gert en die 'sex shop' ...
Datum gepubliseer: 04 Oct 2010
So al saam met die son skuif Gert en Pietta hulle stoele, van vroeg oggend af sit hulle so en gesels oor die lewe, oor die dood ook. Die gesprek raak nou te ernstig en Gert suig lustig aan sy pyp, Pietta sien hoe sy oë glinster ...
“Waaraan dink jy nou? ek kan sommer sien daar is weer stuitigheid in daai ogies van jou”
“Hahaha, hey man, jy ken my wragtag te goed!” sê hy met ‘n glimlag “Het ek jou vertel van ...” hy skater van die lag, so hard dat Dawie aangeskuifel kom. “Haai, Dawie, kom sit hier man, ek wou nou net vir Pietta ‘n kwaai storie vertel”
“seker oor vroumense” sê Dawie en gaan haal vir hom ook ‘n stoel, want Gert se stories laat hulle altyd lag. “Bring sommer vir ons elkeen ‘n biertjie saam!! Die plane is al lankal hier verby” skree hy vir Dawie.
Die twee van hulle hang behoorlik aan Gert se lippe, heimlik wens hulle dat hulle ook so kan wees. Hulle lag so dat Dawie se oë eintlik traan.
“Ouens, dis nog boggerall, julle moes die dag daar gewees het toe ek en my boetie die ‘sex shop’ gaan verken. Pietta ken my broer, hy is maar ‘n stil outjie en daai dae was hy maar skaam, ek sê toe vir hom dis ‘n plek waar mens daai ‘scope’ boeke kan gaan lees, sonder dat jou vrou jou wil skei. Hy wou eers nie want dit sal mos ‘nie reg wees nie’ maar op die ou end het hy tog maar saam met my gegaan.” Dawie loer rond of niemand hulle afluister nie, want hy, wat Dawie is, is mos ‘n afgetrede sielkundige, hy is die gentleman, altyd op sy plek, goed gemanierd en als.
“Man, ek wens julle kon daai boet van my se gesig sien toe ons daar instap! Die meisietjie agter die toonbank het so ‘n stywe toppie aangehad en ‘n kort mini skirtjie, ai julle, anyway, hy verkyk hom so aan die poppie dat hy bo-oor ‘n opblaas pop val, daar lê hy bo-op die pop en die meisietjie kom aangetrippel!!
“ Oom!!” Skree sy, “SIES!! it’s not for use in the shop, you can buy one and take it home!”
“Mense, ek dog ek maak my nat! My broer se gesig is bloedrooi, en natuurlik met al die commotion, het almal in die winkel kom kyk wat aangaan. Na als bedaar het, lag hy toe maar saam oor die hele petalje, die goeters wat ons daai dag als gesien het, kan ek skaars oorvertel! Dis ‘french maid’ en nursie uniforms, om nie te práát van al die geslagtelike shapes en sizes nie”
“en was daar ‘blou movies?” fluister Dawie
“Ag, my ou vriend! Wat praat jy dan nou? te kies en te keur van rye en rye van die goed” beduie hy met sy arms.
“wat sê julle? Ek vat julle môre na die een toe daar onder in die dorp?” Gert kry so ‘n moewiese groot glimlag op sy gesig...”
“Jis, ek weet darem nie ...*sug'* REGTIG???” sê Dawie en Pietta sommer gelyk ...
Word vervolg ....
Lees ander kortverhale deur Robelle
Great visualisering van die sex shop
“...plek waar mens daai ‘scope’ boeke kan gaan lees, sonder dat jou vrou jou wil skei.” LOL komies gestel, ek frieken love dit. My een vriend is nes Dawie. Stil en op sy plek maar sal ook huiwerig die sex shop benader.
“... bo-oor ‘n opblaas pop val” – dis nogal ‘n visuele prentjie in my kop. Kan net die vernedering op sy gesig sien.
Net so een vinnig vragie, hoe weet jy wat alles vertoon in ‘n sex shop, hmmm ?
9 jaar 7 maande 3 weke 6 dae 16 ure oud
... en die "sex shop" ...
Jy skryf baie goed! Gemaklik, goeie spelling, met die leestekens op die regte plekke! Klink ek soos 'n juffrou?
9 jaar 7 maande 4 weke 11 ure oud
Robelle, Hierdie "hygroman" van jou is uitstekend!, ons kort meer hiervan.
Wat van: Oom Gert by Teasers.
Oom Gert kry 'n gelukkie.
Oom Gert en die straatvrou. Ens ens.
9 jaar 7 maande 4 weke 17 ure oud
Dit bly vet pret en kan net beter word! Kan nie wag nie!
9 jaar 7 maande 4 weke 1 dag 5 ure oud
En hier val ek toe ook boots & all vir Oom Gert se stories. Dankie tog, hierdie humor is soos salf na sonbrand.
“Mense, ek dog ek maak my nat! My broer se gesig is bloedrooi, en natuurlik met al die commotion, het almal in die winkel kom kyk wat aangaan.
--- (((hahahahahaha))) My maag is skoon seer gelag...! Ai toggie, what next!
9 jaar 7 maande 4 weke 1 dag 6 ure oud
Jou stories is darem regtig klassiek hoor...heerlike vermaak en lekker om te lees...maak sommer die dag ligter...pragtig, Robelle!
Groot smile, het dit baie geniet!! Sien nogal heel duidelik die hele storie voor my afspeel.
9 jaar 7 maande 4 weke 1 dag 7 ure oud
So bly die twee is weer terug!!!!
en hy word vervolg....